**Hoolekogu koosolek**

Toimumisaeg: 20.02.2024 17.00

Koosoleku protokollija: Kerri Gertrud Mikli

Osalejad: Mari-Liisa Parder (Lepatriinude rühm), Kerri Gertrud Mikli (Siilikeste rühm), Elen Rebane (Oravakeste rühm), Lennart von Moller (Hiirekeste rühm), Kersti Rüütli (pedagoogide esindaja), Piret Saar (lasteaia direktor), Kätlin Rebane (vallavalitsuse esindaja)

**Päevakord:**

1. Kastre valla lasteaedade valverühmade korraldus juulis 2024 - hoolekogu arvamused
2. Jooksvad küsimused, mured, ettepanekud
3. **Kastre valla lasteaedade valverühmade korraldus juulis 2024 - hoolekogu arvamused**

Juulikuus on vähe lapsi lasteaias ja seetõttu on vallas olnud tavaliselt avatud üks valvelasteaed. Vanemad, kes soovivad oma lapsele kohta valvelasteaias, peavad esitama avalduse. Avaldusi esitatakse tavaliselt rohkem, kui lapsi reaalselt kohale tuleb. Hoolekogu liikmed uurisid enda rühma lapsevanemate käest, kelle lapsele on juulikuuks vaja lasteaia kohta. Koosoleku toimumise ajaks oli vajadusest teada andnud vaid üks lapsevanem.

Sel aastal on valve lasteaiaks Roiu lasteaed. Lapsevanematele on saadetud kiri, et uurida valverühma vajaduse kohta.

Hääletus: Juulikuus on Võnnu lasteaed Värvuke suletud ning avatud on valverühm(ad) Roiu lasteaias.

Poolt: 7, vastu: 0.

1. **Jooksvad küsimused, mured, ettepanekud**
   1. **Haigused lasteaias**

Lapsevanemal on mure, et nohuseid lapsi tuuakse endiselt lasteaeda, kuigi eelnevalt on kokku lepitud, et haigustunnustega lapsed on kodus. Osa vanemaid hoiavad oma lapsi nädalaid kodus, et nad korralikult terveks ravida, kuid siis lasteaeda tulles, võivad neid vastu võtta nohused lapsed. Lapsevanem ei pruugi hommikul näha, et laps on haige (või jääb laps keset päeva haigeks), sellisel juhul võiksid õpetajad julgemalt lapsevanemaid teavitada. Leppisime kokku, et teema võetakse üles ka rühma koosolekul.

Varasemalt on toimunud infotund haiguste kohta (nohu, köha – milline on allergiline nohu ja milline mitte jne). Hoolekogu liikmete seas oli sellise infotunni vastu huvi. Piret Saar lubas uurida, kas on võimalik uuesti taoline infotund lasteaias korraldada.

Nakkushaiguste puhul palume, et lapsevanemad kindlasti rühma õpetajaid teavitaksid. Hetkel tundub, et kõikides rühmades on sellega hästi.

* 1. **Lapsevanemad rühma ruumides**

Õpetajatel on mure, et lapsevanemad käivad üleriietes rühma ruumides (mänguruumis). Õpetajad püüavad alati väga hoolikalt rühmaruume puhastada ja puhtana hoida, kuid õueriided paratamatult toovad mustust sisse. Kui lapsevanemal on vaja rühmaruumi minna, siis võtab ta jope/mantli ära. Tavalised on olukorrad, kus lapsevanem peab lapse mänguasjade juurest ära tooma – õpetajad võiksid ise rohkem lapsi suunata kappide juurde, kui vanemad lapsele järele tulevad.

Hea tava on hoida telefoni kotis/taskus, kui lasteaeda siseneda. Sellest hetkest, kui lapsevanem lasteaia ruumidesse jõuab, algab tema ja lapse kvaliteetaeg. Telefonis olemise jaoks tuleks leida muu aeg. Õpetajad võiksid panna ka meelde tuletava sildi rühma uksele.

* 1. **Lasteaia keldri uputus**

Eelmise aasta lõpus oli lasteaia keldris uputus, hiljem oli ka fekaal sees. Praeguseks on tehtud puhastus ja kõik on korras. Tasuks uurida, kas see probleem oli tingitud lasteaia lähedal Emajõe Veevärgi poolt tehtud töödest või on probleem pikaajalisem.

* 1. **Lasteaia saal**

Lasteaia saalis on spetsiifiline hais, mida on raske ka ruumi õhutades välja saada. Uurime, kas tegemist võib olla valede materjalide kasutamisega ja püüame leida spetsialisti olukorda üle vaatama.

* 1. **Kultuurimaja parkla ja pääs lasteaeda**

Kui tulla lasteaeda läbi kultuurimaja parkla, siis ei ole seal hetkel kohta, kus lapsega kõndida. Parklasse ei ole tehtud veel parkimisjooni ning tööd on lõpetamata. Loodame, et on mõeldud ka kõnnitee/raja peale.

* 1. **Teede hooldus talvel**

Lapsed tahavad talvel kelguga lasteaeda tulla. Kui teed on kõik aga kruusatatud, siis pole kohta, kus lapsevanem kelku vedada saaks. Pakuti välja, et liiv oleks parem libedusetõrjeks, sest see ei lõhu kelkusid.

* 1. **Toimunud koolitus hoolekogu liikmetele**

Mari-Liisa Pardel tutvustas koolitust, mis oli suunatud hoolekogu liikmetele oma töö paremaks korraldamiseks.

Paremaks infovahetuseks on loodud Facebooki grupp hoolekogu liikmetele.

Mari-Liisa Pardel Kerri Gertrud Mikli

*/allkirjastatud digitaalselt/ /allkirjastatud digitaalselt/*